NUORODA DARBAMS PARSISIŲSTI : <https://we.tl/t-5djTLYlSXA>

**SkaitMeninė paroda „Vilnius – Europos žalioji sostinė 2025“**

Pristatome ypatingą VILNIUS TECH **studentų grafikos dizaino darbų parodą tema – „Vilnius – Europos žalioji sostinė 2025“. Šiuose darbuose – įspūdingos idėjos, gimusios susijungus kūrybiškumui ir technologijoms.**

Kasmet VILNIUS TECH universiteto Multimedijos ir kompiuterinio dizaino trečiojo kurso studentai gauna užduotį: pasitelkus vaizdo redagavimo programas, sukurti fotokoliažą.

„Besimokydami Vaizdų analizės metodų dalyko, studentai sužino apie įvairių vaizdo redagavimo programų veikimą ir darbą jomis pikselių lygiu. Semestro užduotis –  pasiskirsčius į grupes, pademonstruoti, kaip geba jomis dirbti. Kad atsiskaitymas būtų įdomesnis ir prasmingesnis, visuomet sugalvojame Lietuvai arba Vilniui aktualią temą.

Atlikdami šią užduotį, patys studentai tampa fotokoliažo veikėjais – jie save fotografuoja, ieško papildomų nuotraukų internete, kuria tam tikrą vaizdo idėją, piešia eskizus ir bando ją įgyvendinti koliaže. Taip jie mokosi fotografijos, darbo su šviesa meno bei kitaip lavina savo gebėjimus, o taip pat parodo, kaip išmoko dirbti su skirtingais vaizdo formatais“, – pasakoja Vaizdo analizės metodų dalyko dėstytoja ir parodos kuratorė dr. Rytė Žiūrienė.

**Gyvai šią parodą galima aplankyti VILNIUS TECH universitete, Saulėtekio al. 11, S2 pastato III aukšto koridoriuje.**